बे गिथावना जाथायनि बागै सुलुंनिफ्राय मिथिनो मोन्नाय बायदिब्ला, नाडिया जिल्लायाव सासे सुबुंनि गोथै सह’खौ जोबथा बिदाइ होनो गोथैसालियाव गारिजों लांबाय थानाय समावनो गंसे ट्राकखौ गोब्राबै सौख्राङो। जाहोनाव, खमैबो सा 18 सुबुंफोरा जिउ गोमायो आरो सा 22  आ जोखोम जायो। दिनै थांनाय हरनि 2 रिंगासो समाव सुबुंनि गोथै सह’खौ सा 40 सुबुंफोरा गंसे गारियाव गाखोनानै गोथैसालियाव लांबाय थानाय समावनो बे गिथावना जाथाया नुजाथिदों होन्ना जायगानि पुलिस सुलुङा फोरमायदों। बे जाथायखौ गुबुन-गुबुन बिथिंनिफ्राय दुखु मोन्नाय फोरमायदों।